

APSTIPRINĀTS:

Privātās vidusskolas „Patnis”

Direktore Kristīne Balode

2023.gada 25. augustā.

Rīkojums Nr. 01-25/08/2023

**PRIVĀTĀS VIDUSSKOLAS „PATNIS”**

AUDZINĀŠANAS DARBA PROGRAMMA

**2022./2023.m.g. - 2024./2025.m.g.**



# AUDZINĀŠANAS DARBA PAMATPRINCIPI

Privātās vidusskolas „Patnis” audzināšanas programma ir veidota, pamatojoties uz Izglītības un zinātnes ministrijas izstrādātajiem prioritārajiem virzieniem audzināšanas darbā. Audzināšanas programmā ir ievēroti Izglītības likumā, valsts pamatizglītības un vispārējās vidējās izglītības standartā, Bērnu tiesību aizsardzības likumā, ANO Konvencijā par bērna tiesībām noteiktie principi.

Privātās vidusskolas „Patnis” audzināšanas programma ir reglamentējošs dokuments, kas nosaka audzināšanas darbības mērķi, uzdevumus, audzināšanas darbību reglamentējošos dokumentus, audzināšanas stundās aplūkojamās tēmas un ieteicamo stundu tēmu skaitu.

# PRIVĀTĀS VIDUSSKOLAS „PATNIS” MISIJA, VĪZIJA

# Misija

Patnis ir skolu un bērnudārzu tīkls, kas īsteno mūsdienīgu, zinātnes atziņās balstītu pedagoģiju, kā arī iedvesmo citus nemitīgai izaugsmei.

Mēs esam sociāli atbildīgs izglītības uzņēmums, rūpējamies par savu darbinieku izaugsmi un atbalstām viņus, ar pilnu atdevi strādājam bērniem un sadarbojamies ar viņu ģimenēm, īstenojam ilgbūtības pieeju gan telpu iekārtošanā, gan ikdienas darba procesā, mēs godīgi un ētiski pildām savas finansiālās saistības. Esam atvērti un iekļaujoši, reizē stingri noturot akadēmisko pozīciju.

# Vīzija

Patnis ir moderns izglītības uzņēmums, kas organiski iekļaujas Pārdaugavas Akadēmiskajā jūdzē. Pedagoģiskās un tehnoloģiskās inovācijas ciešā sadarbībā ar augstskolām nodrošina katra bērna individualizētu izaugsmi.

​

**Vīzija par skolēnu**

Skolas vīzija par skolēnu – mūsu prioritāte ir laimīgs bērns, piedāvājot pedagoģiskās inovācijas, balstoties uz jaunākajiem zinātnes un prakses piemēriem.

1. **AUDZINĀŠANAS DARBĪBAS MĒRĶIS UN UZDEVUMI**

Privātajā vidusskolā „Patnis” audzināšanas darbība ir integrēta vienotā skolas izglītības procesā un tiek realizēta, īstenojot **skolas attīstības plānā izvirzītās prioritātes**:

* mērķtiecīga katra skolēna individualās izaugsmes nodrošināšana (kas ietver arī pedagogu izglītības iespējas atbasta pasākumu nodrošināšanā),
* motivējoša mācību un audzināšanas procesa organizēšana sadarbībā ar skolēniem, vecākiem, pedagogiem.

**Mērķis:**

Brīvas un atbildīgas personības attīstības sekmēšana, veidojot demokrātiskai sabiedrībai raksturīgu attieksmi pret vērtībām, morāli, indivīda pienākumiem, tiesībām un spēju pieņemt lēmumus dažādās dzīves situācijās.

**Uzdevumi:**

1. Sekmēt nacionālās un valstiskās identitātes ētisko vērtību apzināšanos, pilsonisko jautājumu apguvi, pašrealizācijas attieksmju veidošanos un to īstenošanos skolēnu rīcībā un uzvedībā.
2. Iepazīstināt ar kultūras pamatnormām un uzvedības kultūru dažādās dzīves situācijās.
3. Sekmēt saskarsmes un sociālās sadarbības prasmes, attīstīt spēju adaptēties un integrēties mainīgajā sociālajā vidē.
4. Attīstīt spējas analizēt cilvēku savstarpējo attiecību problēmas un atrast optimālos to risinājumus.
5. Veicināt uzvedības normu praktisku apguvi dažādās dzīves situācijās, pamatojoties uz  personīgās drošības, tikumības, ekoloģijas un vispārējās kultūras principiem.
6. Sekmēt skolēnu socializāciju daudzveidīgajā mācību stundu un ārpusstundu darbā.
7. Rosināt savstarpēji atbildīgu, audzinošu vidi klasē un motivēt skolēnus kolektīvo un individuālo pasākumu organizēšanas un vadīšanas prasmju apguvei.
8. Izglītot skolēnus karjeras veidošanas jomā, finanšu pratības  un uzņēmējspēju jautājumos.
9. Motivēt skolēnus iesaistīties sabiedriskajā darbā, veidot izpratni par labdarības nozīmi mūsdienu pasaulē.

# AR AUDZINĀŠANAS DARBU SAISTĪTIE DOKUMENTI

1. Privātās vidusskolas „Patnis” [attīstības plāns 2021. – 2024. gadam](https://docs.google.com/document/d/1YXRTMuEfVX8HPukR3oytxumNpqQJLPjW/edit?usp=sharing&ouid=102415176746251755027&rtpof=true&sd=true).
2. Privātās vidusskolas „Patnis” [pašvērtējuma ziņojums](https://patnis.lv/sites/default/files/2023-03/Pa%C5%A1nov%C4%93rt%C4%93jums.Publiskojam%C4%81%20da%C4%BCa-2022.pdf).
3. Privātās vidusskolas „Patnis” audzināšanas darba izvērtējumi.
4. Privātās vidusskolas „Patnis” iekšējās kārtības noteikumi.
5. Privātās vidusskolas „Patnis” mācību sasniegumu vērtēšanas kārtība.
6. Izglītības likums ([29.10.1998.](https://drive.google.com/file/d/1RoTo3TbDouVPJcTrvhzY6_dbvAfFgxYs/view?usp=sharing)).
7. Bērnu tiesību aizsardzības likums ([19.06.1998.](https://drive.google.com/file/d/1kL8_AObG9rBqatnJ0H9bbsVfxbrY1k3H/view?usp=sharing)).
8. Konvencija par bērnu tiesībām ([20. 11. 1989.](https://likumi.lv/ta/lv/starptautiskie-ligumi/id/1150)).
9. Bērnu tiesību deklarācija ([20. 11. 1959.](https://www.lm.gov.lv/lv/starptautiskie-tiesibu-akti-0/bernu_tiesibu_deklaracija1.pdf)).
10. Ministru kabineta 26.07.2016. noteikumi [Nr.480 „Izglītojamo audzināšanas vadlīnijas un informācijas, mācību līdzekļu, materiālu un mācību un audzināšanas metožu izvērtēšanas kārtība”.](https://drive.google.com/file/d/1V4guN5YJhzZfmmN4BUuuCoPVXcB2uG9N/view?usp=sharing)
11. VISC izstrādātie metodiskie [“Ieteikumi klases stundu programmas īstenošanai”](https://drive.google.com/file/d/1SsFtpqETML1slGLkkT8wvxdMZasTjjZp/view?usp=sharing).
12. VISC izstrādātie atbalsta [materiāli pilsoniskās audzināšanas un pilsoniskās līdzdalības sekmēšanai.](https://drive.google.com/file/d/18Ag8J8rU7ua9ZPU11fRDo2LMAlo8CL4A/view?usp=sharing)
13. Ministru kabineta [01.09.2020. noteikumi Nr.747 „Noteikumi par valsts pamatizglītības standartu un pamatizglītības programmu paraugiem”.](https://drive.google.com/file/d/1-bkugc7Rn1-wMXTjRR6pKucrl1PGN7ft/view?usp=sharing)
14. Ministru kabineta [01.09.2020. noteikumi Nr.416 „ Noteikumi par valsts vispārējās vidējās izglītības standartu un vispārējās vidējās izglītības programmu paraugiem”.](https://drive.google.com/file/d/1lD2jM9MK2BU7DyvU3A0XnolGURDzacz9/view?usp=sharing)
15. **AUDZINĀŠANAS DARBA PRIORITĀTES**

Audzināšanas darba prioritātes Privātajā vidusskolā „Patnis” noteiktas Privātās vidusskolas „Patnis” attīstības plānā 2022./2023. – 2024./2025.m.g.

* 1. M**ĀCĪŠANA UN MĀCĪŠANĀS**

Prioritāte: Mijiedarbība starp skolēniem, pedagogiem, vecākiem, vadību.

Mērķis: Stundās mācīto sasaistīt ar reālās dzīves situācijām.

Novērtēšanas kritēriji:

* Izglītojamo mācību motivācijas veicināšana- sava darba plānošana, sava darba izvērtēšana, jēgpilna darbošanās.
* Skolēni mērķtiecīgi tiecas pilnveidot savas mācīšanās prasmes.
* Tiek veidota sadarbība ar vecākiem, motivējot skolēnus kvalitatīvam darbam.
  1. **SKOLĒNU SASNIEGUMI**

Prioritāte: Ikviena skolēna motivēšana un virzība uz sasniegumiem, ievērojot katram raksturīgo mācīšanās tempu.

Mērķis: Atbalstīt ikviena skolēna individuālo izaugsmi, īstenojot diferencētu pieeju mācību darbā.

Novērtēšanas kritēriji:

* Tiek ievērota individuālā pieeja katram skolēnam.
* Tiek veikta skolēnu mācību sasniegumu dinamikas analīze.
* Tiek veikta skolēnu mācību sasniegumu prognozēšana.
* Tiek veikta skolēnu mācību sasniegumu salīdzināšana 3 gadu periodā, ja kārtoti VPD.
* Tiek nodrošināta skolēnu, skolotāju, skolas padomes, vecāku iepazīstināšana ar skolēnu mācību sasniegumiem, to dinamiku.
  1. **ATBALSTS SKOLĒNIEM**

Prioritāte: Pedagogu izglītības iespējas atbasta pasākumu nodrošināšanā.

Mērķis: Atbalstīt ikviena izglītojamā izaugsmi, pilnveidot darbu ar talantīgajiem skolēniem un nodrošināt kvalitatīvu atbalstu skolēniem ar mācīšanās grūtībām, izpētes rezultātus un vēlamos sasniedzamos mērķus komentējot skolēnu individuālajā izpētes kartē vai cita formā.

Novērtēšanas kritēriji:

* Skola veicina un atbalsta izglītojamo dalību konkursos, olimpiādēs u.tml.
* Skola atbalsta pedagogus darbā ar talantīgajiem skolēniem.
* Skola atbalsta pedagogus darbā ar skolēniem, kuriem ir mācīšanās grūtības.
* Skola sistemātiski organizē darbu ar skolēniem, piedāvājot individuālu mācību plānu skolēniem, kuri ilgstoši ir prombūtnē un kuriem ir mācīšanās grūtības.
* Skola nodrošina skolēniem individuālas konsultācijas zināšanu un prasmju līmeņa paaugstināšanai.
* Skola nodrošina skolēniem ārpusstundu nodarbības.
* Skola nodrošina mērķtiecīgi organizētas un iespējamo klašu audzinātāju un vadības pārstāvju vadītas iepazīšanās nodarbības ar potenciālajiem pirmklasniekiem.
* Skolā ir noteikta kārtība, kā skolēni un vecāki var saņemt psihologa palīdzību un konsultācijas, atzinumu.
* Skolā ir izstrādāta sistēma projektu darbības organizēšanai.
* Atbalsta personāls ir iepazīstinājis pedagogus ar dažādām skolēnu uztveres īpatnībām, mācīšanās stiliem un to izmantošanas iespējām diferencēta mācību procesa organizēšanai, vadīšanai.
* Pedagogi sadarbojas ar klašu audzinātājiem un vecākiem bērnu individuālo interešu, vajadzību un spēju apzināšanā.
* Skolotāji regulāri informē skolēnu vecākus par skolēnu mācību darbu un tā rezultātiem (e-klase, vecāku dienas, indivuduālas sarunas).

* 1. **SKOLAS VIDE**

Prioritāte: Klases mikroklimats un efektīvs procesa nodrošinājums.

Mērķis: Nodrošināt drošu klases mikroklimatu un mūsdienīgu, efektīvu mācību procesu.

Novērtēšanas kritēriji:

* Tiek organizēti saliedējoši pasākumi pedagogiem un skolēniem.
* Skolā tiek organizēti tradicionāli sporta un kultūras pasākumi.
* Skolas teritorija ir labiekārtota.
* Izglītības vadības, personāla, skolēnu attiecībās valda cieņa, tolerance, iecietība.
* Skolēni zina, ka var lūgt un sagaidīt problēmu risinājumu no ikviena pedagoga un vadības.
* Skolēni ievēro *Iekšējās kārtības noteikumus* un pedagogi *- Ētikas kodeksu.*

1. **UZDEVUMI AUDZINĀŠANAS MĒRĶU REALIZĒŠANAI MĀCĪBU STUNDĀS**

Mācību priekšmetu pedagogi plāno audzināšanas darbu mācību priekšmetu stundās atbilstoši Ministru kabineta 01.09.2020. noteikumiem Nr.747 „Noteikumi par valsts pamatizglītības standartu un pamatizglītības programmu paraugiem”, Ministru kabineta 01.09.2020. noteikumiem Nr.416 „ Noteikumi par valsts vispārējās vidējās izglītības standartu un vispārējās vidējās izglītības programmu paraugiem” un Ministru kabineta 26.07.2016. noteikumiem Nr.480 „Izglītojamo audzināšanas vadlīnijas un informācijas, mācību līdzekļu, materiālu un mācību un audzināšanas metožu izvērtēšanas kārtība”.

Plānojot darbu mācību priekšmetu stundās visos priekšmetos, realizē izglītības programmas galvenos mērķus un uzdevumus, kas saistīti gan ar mācīšanu un mācīšanos, gan ar audzināšanas darbu, nodrošinot individualizāciju, diferenciāciju un personalizāciju.

1. **UZDEVUMI AUDZINĀŠANAS MĒRĶU REALIZĒŠANAI KLASES AUDZINĀTĀJA STUNDĀS**
   1. **AUDZINĀŠANAS TEMATISKIE VIRZIENI**

Klases audzinātājs, ņemot vērā izglītības iestādes audzināšanas programmu un plānu un klases raksturojumu un skolēnu vajadzības, izstrādā klases audzinātāja darba plānu, kurā plāno un īsteno:

* klases stundu tematus diskusijām,
* skolēnu, viņu vajadzību un interešu izpēti sadarbībā ar pārējiem pedagogiem un
* mentoringa programmu,
* sadarbību ar skolēniem un viņu vecākiem,
* ārpusstundu aktivitātes klases/grupas kolektīva saliedēšanā.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| IETEICAMAIS KLASES AUDZINĀŠANAS STUNDU TĒMU SKAITS | | | | | | | | | | | | |
| Aplūkojamās tēmas | 1.kl. | 2.kl. | 3.kl. | 4.kl. | 5.kl. | 6.kl. | 7.kl. | 8.kl. | 9.kl. | 10.kl. | 11.kl | 12.kl. |
| Vērtībizglītība. | 3 | 3 | 3 | 3 | 3 | 3 | 3 | 3 | 3 | 2 | 2 | 2 |
| Uzvedība un saskarsmes kultūra. | 5 | 5 | 5 | 5 | 5 | 5 | 5 | 5 | 5 | 1 | 1 | 1 |
| Patriotisms un pilsoniskā līdzdalība. | 3 | 3 | 3 | 3 | 3 | 3 | 3 | 3 | 3 | 3 | 3 | 3 |
| Veselīga dzīvesveida pamati un atkarību profilakse. | 2 | 2 | 2 | 2 | 2 | 2 | 2 | 2 | 2 | 4 | 4 | 3 |
| Darbība ekstremālās situācijās un satiksmes drošība. | 4 | 4 | 4 | 4 | 4 | 4 | 4 | 4 | 2 | 3 | 3 | 2 |
| Karjeras izvēle. | 2 | 2 | 2 | 2 | 2 | 4 | 4 | 4 | 4 | 5 | 5 | 5 |
| Personības attīstība. | 2 | 2 | 2 | 2 | 2 | 2 | 2 | 2 | 2 | 2 | 2 | 3 |
| Līderība. | 1 | 1 | 1 | 1 | 1 | 1 | 1 | 1 | 1 | 2 | 2 | 2 |
| Kritiskā un radošā domāšana. | 2 | 2 | 2 | 2 | 2 | 2 | 2 | 2 | 2 | 3 | 3 | 3 |
| Finanšu pratība. | 2 | 2 | 2 | 2 | 2 | 1 | 1 | 1 | 1 | 1 | 1 | 1 |
| Uzņēmējspējas. | 1 | 1 | 1 | 1 | 1 | 1 | 1 | 1 | 1 | 1 | 1 | 1 |
| Organizatoriskās stundas | 8 | 8 | 8 | 8 | 8 | 7 | 7 | 7 | 7 | 8 | 8 | 7 |
| Stundu skaits mācību gadā | 35 | 35 | 35 | 35 | 35 | 35 | 35 | 35 | 33 | 35 | 35 | 33 |
|  |  |  |  |  |  |  |  |  |  |  |  |  |

Klašu audzinātāji plāno audzināšanas darbu atbilstoši galvenajiem Privātās vidusskolas „Patnis” attīstības virzieniem un vajadzībām, atbilstoši izglītojamā vecumposma un klases kolektīva īpatnībām un interesēm, izmantojot Valsts izglītības satura centra metodisko ieteikumu ”Klases stundu programmas paraugs” (2016), realizējot šādos tematiskajos virzienos:

* sevis izzināšana un pilnveidošana;
* piederība valstij;
* pilsoniskā līdzdalība;
* karjeras izvēle;
* veselība un vide,
* drošība.
  1. **IZMANTOJAMĀS METODES UN DARBA FORMAS AUDZINĀŠANAS DARBĀ**

Klases audzinātāji izmanto daudzveidīgas mācību metodes:

* izpratnes veidošanai - sistemātisks izklāsts, pārrunas, literatūras izmantošana un lasīšana, diskusijas, disputi;
* attieksmes veidošanai – situāciju analīze, pašanalīze, mācību ekskursijas, pārgājieni;
* prasmju veidošanai – demonstrējumi, novērojumi brīvā dabā, lomu spēles, grupu darbs, pētījumi, projektu metode, akcijas, tikšanās, konkursi, draudzības pasākumi;
* darba formas – audzināšanas stundas, svētku dienas, skolas sarīkojumi, tematiskie vakari, sporta pasākumi, organizatoriskie- radošie projekti, praktiskais darbs, talkas, anketēšanas, aptaujas, portfolio u.c.

Klases stundās audzinātājs:

* iepazīstina izglītojamos ar izglītības iestādes iekšējās kārtības noteikumiem;
* iepazīstina ar mācību sasniegumu vērtēšanas kārtību, aktualizējot tos ikdienā;
* informē par aktualitātēm izglītības iestādes dzīvē;
* analizē mācību sasniegumus un disciplīnu;
* analizē izaugsmes dinamiku;
* motivē veikt pašvērtējumu;
* motivē domāt par savas karjeras izvēli;
* veicina klases kolektīva saliedēšanu.

1. **PASĀKUMI**

Ārpusstundu pasākumu organizēšanas mērķis: veicināt piederības izjūtu, stiprināt izglītojamo patriotismu un pārliecību par skolas vērtības, plānot karjeras prasmju apguvi, būt zinošiem veselības un drošības jautājumos, attīstot skolēnu prasmes plānot, organizēt, sadarbojoties grupās un vadīt komandu. Skolēnu līdzdalības plānojumu mācību darba un ārpusstundu pasākumos aktualizē katra semestra sākumā. Plānojumā iekļauj valsts svētkus, atceres un atzīmējamās dienas, tradicionālos svētkus, pasākumus, sanāksmes, projektus.

Lai vērstu izglītojamo uzmanību uz to, ka ikviena aktivitāte ir ieguvums pašizaugsmei, pēc būtiskākajiem pasākumiem un aktivitātēm tiek veikts pašvērtējums, ieguvumus un ieguldījums, aizpildot refleksijas lapu. Mācību gada beigās katrs izglītojamais veic pašvērtējumu (elektroniska vai papīra formā) par līdzdalību, iesaisti un ieguvumiem pasākumos.

1. **SADARBĪBA AR VECĀKIEM**

Informācijas apmaiņas formas starp un izglītojamo ģimeni, kas veicina pedagogu, izglītojamo un vecāku sadarbību:

* izglītības iestādes padome - piedalās klašu izvirzītie vecāku pārstāvji;
* informācijas dienas/ individuālas tikšanās ar priekšmetu pedagogiem – reizi mēnesī;
* klases vecāku sapulces – pirmā vecāku sapulce 2. septembra nedēļā; pēc nepieciešamības biežāk;
* individuālās sarunas ar vecākiem par skolēna izaugsmes dinamiku – reizi semestrī;
* klases pasākumi;
* individuālas pārrunas ar vecākiem – klātienē, telefoniski, MSTeams, izmantojot e-klases pastu;
* e-klases sekmju izraksti, ieraksti gan par pozitīvu, gan par negatīvu uzvedību.

1. **KLAŠU AUDZINĀTĀJU DOKUMENTĀCIJA UN IETEICAMAIS PORTFOLIO SATURS**

* Klases audzinātāja darba plāns mācību gadam.
* Klases audzinātājiem aktuālā informācija, sapulču un plānošanas dokumenti, aktivitāšu rezultāti ir pieejami *Google Disk/klases audzinātāja portfolio*.
* Savas audzināmās klases portfolio var veidot elektroniskā vai papīra formā.
* Audzināšanas darbu plāno atbilstoši izglītības iestādes kalendārajam plānam, par savas klases aktivitātēm informē direktora vietnieku.
* Klases izpētes/sasniegumu materiāli (anketas un to apkopojumi, skolēnu sasniegumi olimpiādēs, konkursos u.c.).
* Individuālo darbu ar izglītojamajiem, vecākiem un sadarbību ar priekšmetu skolotājiem atspoguļo *e-klases žurnāla* pielikumā “Individuālās sarunas ar vecākiem un skolēniem”.
* Izglītojamo instruktāžas veic izmantojot *e-klases žurnāla* pielikumā “Izglītojamo instruktāžas”, parakstu lapas uzglabājot instruktāžu žurnāla pielikuma mapēs (atrodas skolotāju istabā);
* Ekskursiju (pārgājienu) pieteikumi – plānotie vismaz 1nedēļu iepriekš (ar saskaņojumu); procesā – pirms ekskursijas (bet ne vēlāk kā 2 dienas).
* Kavējumu uzskaite *e-klases žurnālā*.
* Ēdināšanas uzskaite *e-klases žurnālā*.
* Klases vecāku sapulču protokoli.
* Karjeras izvēles un iespēju izvērtēšanas dokumenti (sadarbībā ar mentoringa programmu).
* Materiāli klases stundām.
* Audzināšanas darba vērtējums un darba analīze.
* Liecību, atestātu sagatavošana, sekmju ieraksts alfabēta grāmatā (9. nn 12.kl.beigās).
* Skolēnu personu lietas – papīra formātā un elektroniski *e-klases žurnālā*.

1. **KLASES AUDZINĀTĀJA IKDIENAS UZDEVUMI**

* Iepazīstināt skolēnus ar izglītības iestādes iekšējās kārtības noteikumiem, aktualizēt tos ikdienā.
* Pārrunāt skolēnu pienākumus un tiesības, kopīgi izstrādāt klases iekšējās kārtības noteikumus.
* Informēt par aktualitātēm izglītības iestādes dzīvē.
* Analizēt skolēnu mācību sasniegumus un disciplīnu, viņu izaugsmes dinamiku, motivēt skolēnus.
* Veicināt klases kolektīva saliedēšanu, kopīgi ar skolēniem un viņu vecākiem organizējot klases pasākumus (ekskursijas, tikšanās, klases vakari u.c.) un veidojot klases tradīcijas.
* Iesaistīt skolēnus izglītības iestādes organizētajos ārpusstundu pasākumos.
* Organizēt skolēnu līdzdalību klases un izglītības iestādes vides saglabāšanā un sakopšanā.
* Motivēt skolēnus iesaistīties skolēnu pašpārvaldē un ārpusstundu darbībā, tajā skaitā interešu izglītības programmās.
* Sniegt atbalstu savas audzināmās klases skolēniem, ievērojot skolēnu individuālās īpatnības, sekmēt viņu personības attīstību.

1. **IZGLĪTOJAMO PROFESIONĀLĀ ORIENTĀCIJA UN KARJERAS IZVĒLE**

Viens no izglītības iestādes audzināšanas darba virzieniem ir izglītojamo profesionālā orientācija un karjeras izvēle, lai izglītības procesā mācītu un palīdzētu izglītojamajiem apgūt karjeras vadības prasmes, lai viņi mērķtiecīgi veidotu savu mācību, darba un profesionālo dzīvi. Mērķa īstenošanā 9. – 12. klases skolēniem tiek nodrošināta mentoringa programma.

Veidojot klases audzinātāja darba plānu mācību gadam, katrs audzinātājs ieplāno noteikto klases stundu skaitu karjeras izglītības jautājumiem, lai nodrošinātu pasākumu kompleksu, kas palīdz izglītojamajam apzināti izvēlēties līdzekļus savas izglītības un karjeras plānošanai. Karjeras izglītības īstenošanas pasākumi tiek realizēti šādās aktivitātēs:

* klases stundās;
* mācību priekšmetu stundās;
* viesu leksijās/ nodarbībās - absolventu un izglītojamo vecāku viesošanās skolā;
* ārpusklases pasākumos: “Ēnu dienās”, atvērto durvju dienās, tikšanās reizēs ar absolventiem un dažādu profesiju pārstāvjiem, ekskursijās, pārgājienos, konkursos, viktorīnās, erudītu spēlēs, tematiskos klases vakaros, vecāku sapulcēs u.c.

1. **INTEREŠU IZGLĪTĪBAS PROGRAMMAS**

Interešu izglītības pedagogi, darbojoties saskaņā ar interešu izglītības pulciņu programmu un darba plānu, iekļaujas skolas vienotā audzināšanas darba sistēmā, integrējot savā darbā daudzpusīgas audzināšanas darba metodes.

Interešu izglītībā realizē kultūrizglītības, sporta un tehnoloģiju virzienus, piedāvājot izglītojamajiem iespējas papildināt savas zināšanas šajās jomās, kā arī gūt atziņas karjeras izvēlē.

Interešu izglītības pulciņi aktīvi piedalās arī skolas pasākumu veidošanā, kā arī valsts svētku atzīmēšanas pasākumos. Šajās nodarbībās tiek realizēti visi audzināšanas darba uzdevumi.

1. **METODISKAIS DARBS**

* Privātās vidusskolas „Patnis” vadība plāno un pārrauga audzināšanas programmas īstenošanu konkrētajā mācību gadā.
* Metodiskā padome aktualizē audzināšanas programmas mērķus un uzdevumus katrā mācību gadā, un metodiskās komisijas tos iekļauj savos darba plānos.
* Privātās vidusskolas „Patnis” vadība sadarbībā ar pedagogiem izstrādā, saskaņo un realizē pedagogu profesionālās kompetences pilnveides A programmas par audzināšanas darbu.
* Pedagogs pilnveido savu profesionālo kompetenci audzināšanas jautājumos ne mazāk kā 6 stundu apjomā triju gadu laikā pedagoga vispārējo kompetenču modulī.

1. **PLĀNOJAMIE AUDZINĀŠANAS DARBA REZULTĀTI**

* Katrā mācību stundā tiek veicināta izglītojamā attieksmes veidošana pret sevi, citiem cilvēkiem, darbu, dabu, kultūras vērtībām, sabiedrību un valsti.
* Paaugstinājusies izglītojamā izpratne un atbildība par cieņas pilnām savstarpējām attiecībām, kā arī par veselīgu dzīvesveidu un personiskās drošības jautājumiem.
* Izglītojamie iesaistās savas tautas tradīciju un kultūrvēsturiskā mantojuma izzināšanā, saglabāšanā un pilnveidē.
* Organizēti karjeras izglītības īstenošanai nepieciešamie mentoringa pasākumi.
* Pieaugusi izglītojamo pašpārvaldes loma skolas dzīvē.
* Pieaugusi izglītojamo vecāku informētība un sadarbība ar skolu.
* Pieaugusi izglītojamo piederības sajūta skolai un lepnums par skolu.

Direktore Kristīne Balode